
PROIECT DE HOTĂRÂRE

 privind modificarea taxelor de concesiune la contractele incheiate cu Societatile Comerciale si Regiile Autonome la care Consiliul Local al Municipiului Timisoara are calitatea de actionar

 Consiliul Local al Municipiului Timişoara

Având în vedere Referatul nr. SC2013-019876/26.07.2013 - al Primarului Municipiului Timişoara, domnul NICOLAE ROBU;


Avand in vedere HCL nr.70/26.02.2013 privind stabilirea tarifelor de inchiriere pentru imobilele aflate in administrarea Consiliului Local al Municipiului Timisoara, concesionate catre Societatile Comerciale si Regiile Autonome la care Consiliul Local al Municipiului Timisoara are calitatea de actionar.


Avand in vedere adresa SC "ADMINISTRAREA DOMENIULUI PUBLIC" SA inregistrata cu nr.SC2013-019876/11.07.2013;


Avand in vedere adresa SC " RETIM ECOLOGIC SERVICE" SA, inregistrata cu nr.SC2013-17958/25.06.2013.

Având în vedere avizele Comisiei pentru studii, prognoze, economie, buget, finanţe, impozite şi taxe, Comisiei pentru dezvoltare urbanistică, amenajarea teritoriului şi patrimoniu, Comisiei pentru administrarea domeniului public şi privat, servicii publice şi comerţ, regii autonome şi societăţi comerciale, Comisiei pentru administraţie locală, juridică, ordine publică, drepturile omului şi probleme ale minorităţilor, Comisiei pentru cultură, ştiinţă, învăţământ, sănătate, protecţie socială, turism, ecologie, sport şi culte din cadrul Consiliului Local al Municipiului Timişoara;

În conformitate cu prevederile art.36 alin.2 lit.(c) din Legea nr.215/2001 privind administraţia publică locală, republicată şi modificată;

În temeiul art.45 alin.3 din Legea nr.215/2001 privind administraţia publică locală, republicată şi modificată

H O T Ă R Ă Ş T E :

Art.1:Se modifica taxele de concesiune la contractele incheiate cu Societatile Comerciale si Regiile Autonome la care Consiliul Local al Municipiului Timisoara are calitatea de actionar, pentru terenurile si constructiile folosite de catre acestea si care nu sunt cuprinse in capitalul social.

Taxele de concesiune  vor fi de:

-1 Euro/mp./luna pentru terenurile folosite de catre Societatile Comerciale si Regiile Autonome la care Consiliul Local al Municipiului Timisoara are calitatea de actionar;

-2 Euro/mp./luna pentru constructiile folosite de catre Societatile Comerciale si regiile Autonome la care Consiliul Local al Municipiului Timisoara are calitatea de actionar.

Art.2. De la data intrarii in vigoare a prezentei hotarari se revoca HCL nr.70/26.02.2013 privind stabilirea tarifelor de inchiriere pentru imobilele aflate in administrarea Consiliului Local al Municipiului Timisoara, concesionate catre Societatile Comerciale si Regiile Autonome la care Consiliul Local al Municipiului Timisoara are calitatea de actionar

Art.3. Cu aducerea la îndeplinire a prezentei hotărâri se încredinţează Directia Cladiri, Terenuri si Dotari Diverse.

Art.4.  Prezenta hotărâre se comunică:

Instituţia Prefectului - Judeţul Timiş;

Primarului Municipiului Timişoara;

Serviciului Juridic;

Direcţiei Economice;

Direcţiei Edilitare;

Direcţiei Urbanism;

Direcţiei Cladiri, Terenuri si Dotari Diverse;

Direcţiei Dezvoltare;

Direcţiei Comunicare

Direcţiei de Mediu;- Direcţiei Drumuri şi Transporturi;

Biroului Control Intern şi Managementul Calităţii;

Mass - mediei locale;

	 Preşedinte de şedinţă,

 Consilier  

	


